b'\n_START_ARTICLE_\nWikiTribune\n_START_PARAGRAPH_\nWikitribune\xc2\xa0on yhteis\xc3\xb6llinen uutissivusto, jossa ammattitoimittajat tutkivat ja raportoivat uutisia vapaaehtoisten kanssa, jotka kuratoivat artikkeleita oikolukemalla, tarkistamalla faktoja, ehdottamalla muutoksia ja lis\xc3\xa4\xc3\xa4m\xc3\xa4ll\xc3\xa4 l\xc3\xa4hdeviittauksia. Internet-yritt\xc3\xa4j\xc3\xa4 Jimmy Wales julkisti sivuston huhtikuussa 2017.\xc2\xa0Wikitribune ei ole sidoksissa Wikipediaan tai sen tukiorganisaation, Wikimedia Foundationiin._NEWLINE_"Ensimm\xc3\xa4ist\xc3\xa4 kertaa ammattitoimittajat ja kansalaistoimittajat toimivat rinakkain tasavertaisina kirjoittamassa tarinoita tapahtumista, muokaavat niit\xc3\xa4 liven\xc3\xa4 tapahtumien kehittyess\xc3\xa4 ja joita aina tukee yhteis\xc3\xb6n faktojen tarkistus ja uudelleentarkistus", Wales sanoi. Walesin tarkoitus on, ett\xc3\xa4 projekti auttaa taistelemaan verkon valeuutisia vastaan. H\xc3\xa4nen kerrotaan motivoituneen vastaamaan t\xc3\xa4h\xc3\xa4n ongelmaan kuultuaan Yhdysvaltain presidentin neuvonantajan Kellyanne Conwayn k\xc3\xa4ytt\xc3\xa4v\xc3\xa4n televisiohaastattelussa\xc2\xa0ilmaisua "vaihtoehtoiset faktat"._NEWLINE_Sivuston esikatseluversio on julkistettu valikoidulle yleis\xc3\xb6lle, kuten tiedotusv\xc3\xa4lineille.\n_START_SECTION_\nLiiketoimintamalli\n_START_PARAGRAPH_\nWikitribunea rahoittavat avustajat; mit\xc3\xa4 enemm\xc3\xa4n varoja ne pystyv\xc3\xa4t ker\xc3\xa4\xc3\xa4m\xc3\xa4\xc3\xa4n, sit\xc3\xa4 enemm\xc3\xa4n toimittajia he voivat ty\xc3\xb6llist\xc3\xa4\xc3\xa4. Joukkorahoitus avattiin 25. huhtikuuta 2017. Kannattajia pyydet\xc3\xa4\xc3\xa4n maksamaan 10 puntaa tai 15 dollaria kuukaudessa, mutta uutisiin p\xc3\xa4\xc3\xa4sy on ilmaista.\xc2\xa0On todettu, ett\xc3\xa4 jos osakkeenomistajia, mainostajia ja tilaajia ei ole, kaupalliset paineet v\xc3\xa4hentyv\xc3\xa4t ja maksavat j\xc3\xa4senet voivat ehdottaa aiheita.\xc2\xa0Sivuston lahjoittavat tukijat auttavat my\xc3\xb6s p\xc3\xa4\xc3\xa4tt\xc3\xa4m\xc3\xa4\xc3\xa4n, mihin aiheisiin sivusto keskittyy._NEWLINE_Toimittajien t\xc3\xa4ytyy tarjota tosiasialle\xc2\xa0l\xc3\xa4hde\xc2\xa0tai tarjota t\xc3\xa4ysi selostus ja tallenne haastatteluista.\xc2\xa0Yleis\xc3\xb6 voi muokata ja p\xc3\xa4ivitt\xc3\xa4\xc3\xa4 artikkeleita. P\xc3\xa4ivitys julkaistaan kuitenkin vasta, kun sen hyv\xc3\xa4ksyy henkil\xc3\xb6kunta tai luotetut vapaaehtoiset._NEWLINE_Neuvonantajiksi Jimmy Walesille on nimetty\xc2\xa0Lily Cole, Jeff Jarvis, Guy Kawasaki ja Lawrence Lessig._NEWLINE_Walesin yritys Jimmy Group, jonka h\xc3\xa4n perusti ennen huhtikuuta 2017, on hakenut tavaramerkki\xc3\xa4 hankkeelle nimell\xc3\xa4 "Wikitribune"._NEWLINE_WikiTribunella on ollut 12 toimittajaa ja yhteens\xc3\xa4 13 toimittajaa. Lokakuussa 2018 Wales ilmoitti ett\xc3\xa4 siirryt\xc3\xa4\xc3\xa4n t\xc3\xa4ysin ty\xc3\xb6ntekij\xc3\xa4tt\xc3\xb6m\xc3\xa4\xc3\xa4n malliin.\n_START_SECTION_\nVastaanotto\n_START_PARAGRAPH_\nAdrienne LaFrance tarkasteli ehdotusta The Atlanticissa. H\xc3\xa4n on ty\xc3\xb6skennellyt aikaisemmin Pierre Omidyarin perustamassa Honolulu Civil Beatissa, joilla on samankaltaisia ajatuksia "vertaisarvioiduista uutisista". H\xc3\xa4n arveli hankkeesta, ett\xc3\xa4 esitetty suunnitelma on liian kunnianhimoinen, kun kymmenhenkinen henkil\xc3\xb6kunta ei riit\xc3\xa4 kattamaan globaleja uutisia ja vapaaehtoisten panoksen hallinta olisi aikaa viev\xc3\xa4\xc3\xa4.'